Document ID: /roh_data/filtered/fineweb-2-filterrobots_roh.jsonl.gz/5841

A la tschertga da laina per la resgia a Domat
- Mardi, 31.5.2011, 5:21
Anc avant las vacanzas da stad vegni fatg ingiant cun la resgia gronda a Domat. Il chantun favurisescha la firma austriaca Egger. Lezza vul dentant emprim savair sch'ella survegn avunda laina per cumpar per pudair manar vinavant la resgia.
Surselva duai furnir laina ad Egger
La Surselva duai furnir laina a la resgia a Domat. Il contract cun la fatschenta Egger che vul surpigliar la resgia preveda che las vischnancas furneschan in tschert dumber laina e quai durant 10 onns. Ad ina saira d'infurmaziun èn possessurs da guaud e represchentantas da vischnancas vegnids infurmads co quai contract vesa ora. Bun 60 persunas han dà suatientscha ed han tadlà plirs referents a Glion. Engiadina Bassa e Purtenza han gia decidì Gia decidì da furnir laina a Domat han tranter auter l'Engiadina Bassa e la Purtenza. Tenor la pagina d'internet da la Selva han ils possessurs da guaud empermess enfin ussa bun 37'000 cubics; 113'000 mancan anc. (sh/fb/rtr)